ca en en is pt ca is is is tr es is en is is is de de de de is en en en en en en en en is es en is is is is is en is cs is is en is is is is is is is en en is en en es de es is it nl en is en en en cs vi is sk cs sv is da is sv nb de en hbs_lat en de pt is is is en is cs de nb en en
Sigurvegarar Músíktilrauna | Músíktilraunir 2018
Alltaf standa einhverjir uppi sem sigurvegarar. Mjög misjafnt er þó hversu vel
og hversu lengi sigurhljómsveitirnar hafa enst en oft hafa þó Músíktilraunir
reynst hljómsveitum sá stökkpallur og innblástur sem þarf til að gera það
gott hinum harða tónlistarbransa, innanlands jafnt sem erlendis.
Nægir að nefna Greifana, Kolrössu Krókríðandi (síðar Bellatrix), Maus,
Mínus, Botnleðju (Silt),  XXX Rottweilerhunda, Jakobínurínu, Agent Fresco.
Sigurvegarar tilraunanna 2010, Of Monsters and Men, hafa vakið gífurlega
athygli um heim allan auk Samaris og Vök sem eru að gera sér gott nafn.
Einnig hafa margir þjóðþekktir tónlistarmenn stigið sín fyrstu spor á sviði á
Músíktilraunum. Má þar til dæmis nefna hljómsveitina Bee Spiders, en þar söng
ungur drengur að nafni Jón Þór Birgisson, betur þekktur sem Jónsi í Sigur Rós
og í hljómsveitinni The Lovely Lion mátti finna tónlistarmanninn Ásgeir Trausta.
Bróðir Svartúlfs gat af sér rappsveitina vinsælu Úlfur, Úlfur og meðlimir kvennapönk-
sveitarinnar Á túr höfðu hönd með í stofnun Bríetar - félags ungra feminista (1997-2003)
sem hafði mikil áhrif á hugarfarsbreytingu hérlendis varðandi jafnrétti kynjanna.
Sigurvegarar Músíktilrauna frá upphafi eru:
2017 - Between Mountains
2010 - Of Monsters and Men
2009 - Bróðir Svartúlfs
2008 - Agent Fresco
2006 - The Foreign Monkeys
2000 - XXX Rottweiler hundar
1997 - Soðin Fiðla
1995 - Botnleðja (Silt)
1992 - Kolrassa Krókríðandi (Bellatrix)
1991 - Infusoria (Sororicide)
1990 - Nabblastrengir (Umbilical Cords)
1984 - Verkfall kennara, keppni féll niður